UP Harong

{{Infobox organization
|name         = UP Harong
|image        = File:UP Harong Tambayan.jpg
|caption      = An tatak asin tambayan kan U.P. Harong
|abbreviation = UP Harong
|motto        = Tindog pa man giraray
|formation    = Nobyembre 26, 1995 
|extinction   = <!-- date of extinction, optional -->
|type         = Sosyo-sibiko, Pang-jovenes
|status       = <!-- ad hoc, treaty, foundation, etc -->
|purpose      =  
|headquarters = 
|location     = UP Diliman, [[Syudad nin Quezon]]
|founder      =
|coords       = <!-- Coordinates of location using a coordinates template -->
|region_served = 
|membership   = 
|language     = <!-- official languages -->
|leader_title = 
|leader_name  = 
|main_organ   = <!-- gral. assembly, board of directors, etc -->
|parent_organization = <!-- if one -->
|affiliations = <!-- if any -->
|num_staff    = 
|num_volunteers =
|budget       = 
|website      = {{URL|https://web.facebook.com/UPHarongOrg}}
|remarks      =
}}

An '''UP Harong''' iyo sarong pag-iriba nin mga estudyanteng Bikolano sa [[Unibersidad kan Pilipinas, Diliman|Unibersidad kan Pilipinas Diliman]] gikan sa probinsya nin [[Camarines Sur]] sagkod syudad nin [[Syudad nin Naga|Naga]] asin [[Iriga]].<ref name=":0">"[https://web.facebook.com/USCUPDiliman/photos/a.2107319605995069/2107332499327113 UP Diliman University Student Counci]l". ''www.facebook.com''. Pighugot kan 2020-08-19.</ref> Saro sa mga obheto kan organisasyon iyo an makatabang sa pag-uswag kan sosyedad asin akademiko sa Camarines Sur partikular sa sektor nin mga jovenes. Itinogdas an organisasyon kan taong 1995 asin presenteng binibistong aktibo kan nasambit na unibersidad.

An tambayan kan organisasyon mahihiling sa Vinzons Hill Tambayan Complex sa laog kan kampus nin U.P. Diliman, [[Syudad nin Quezon]].

== Kamundagan ==
Kan bulan nin Nobyembre sa taong 1995, saro an probinsya nin Camarines Sur sa mga nadanyaran kan bagyong si Rosing. Ribo-ribong mga Bikolano an naapektaran kan nasambit na bagyo, asin nagkapirang mga banwaan asin syudad an pig-baha na nagtao nin dipisil na transportasyon sa sur-subangan kan Luzon.<ref name=":1">"[https://web.facebook.com/UPHarongOrg/about/?ref=page_internal UP Harong/About]". ''www.facebook.com''. Pighugot kan 2020-08-19</ref>

An mga Bikolano na nag-aadal sa Manila, urog na si mga taga-Unibersidad kan Pilipinas Diliman, nadidipisilan na makaabot sa saindang mga klase uli ta puon na kan ikaduwang semestre sa panahong ini. An kadipisilang ini an nagparealisar sa mga estudyanteng ini na kaipuhan an mas marhay na pagpalakop nin impormasyon.<ref name=":1" />

Sa Unibersidad kan Pilipinas Diliman, igwang mga organisasyon an may kampanyang inapod na ''"Help the Typhoon Rosing Victims in Bicol"''. Ini daa an totoo asin sosyal na aspeto kan organisasyon na mamomokna pa lamang - na iyo an makatabang sa mga kahimanwa sa Camarines Sur urog na sa oras nin kalamidad. Uli sa mga pangyayaring ini, nagkaigwa nin kahiroan na magmokna nin organisasyong malaom na makatabang asin masirbi sa probinsya nin Camarines Sur.<ref name=":1" />

Sa kamawotan na makatabang sa kahimanwang Bikolano, urog na sa mga taga-Camarines Sur, apat na ideyalistikong estudyante kan Unibersidad kan Pilipinas Diliman an nagplano nin organisasyong babalehan kan mga ''Iskolar ng Bayan'' hale sa probinsya nin Camarines Sur. Kan Nobyembre 19 sa kaparehong taon, naghirilingan an doseng (12) kagmoknang miyembro para mag-urulay manungod sa magigin pangaran kan organisasyon na maayon sa kamawotan asin obheto kaini. An ngarang "Harong" an napili uli ta an organisasyon an masirbeng ''"home away from home"'' kan mga magigin miyembro kaini. Pormal na binisto kan unibersidad an organisasyon bilang sarong lehitimong probinsyal na organisasyon puon kan Nobyembre 26, 1995 na igwang bente-dos (22) na primerong miyembro.<ref name=":1" />

== Kasibotan ==

=== UP Harong Academic Festival (AcadFest)===
An UP Harong Academic Festival o Acadfest iyo sarong pa-kontes para sa mga estudyanteng yaon sa ''junior high school'' sa probinsya nin Camarines Sur asin sa bilog na rehiyon Bikol.<ref name=":0" /> 

An mga indibidwal na kontes kaini iyo an:

* Tingog nin Rason Debate Tournament
* Boses kan Jovenes Public Speaking Contest
* Harong nin Dunong Quiz Bee
* Sural Essay Writing Contest
* Gayon Bikolnon Poster Making Contest
* Ladawan nin Kabikolan Photojournalism Contest
* Istoryang Suanoy Storytelling Contest
* Heras sa Banwaan Radio Broadcasting Tournament
* Gala Night<ref name=":0" />

=== UP Primer ===
An UP Primer iyo sarong pagtiripon asin urulayan para sa mga estudyante sa ''senior high school'' na mawot may maaraman sa manlainlain na kampus nin Unibersidad kan Pilipinas na Sistema asin man an lambang kurso kaini.<ref name=":0" />

=== Harong Week ===
An Harong Week iyo sarong semanang selebrasyon kan anibersaryo nin pagkamondag kan organisasyon. Kaiba sa kasibotang ini an mga ''outreach programs'', Exhibit Opening, asin an Sili Ice Cream Eating Contest.<ref name=":0" /> Dae arug kan sa Acadfest asin UP Primer, an kasibotan na ini piggaganap sa kampus kan U.P. Diliman, Syudad nin Quezon.

== Hilingon man ==

* [[UP Ibalon]]

== Mga panluwas na takod ==

* [https://web.facebook.com/UPHarongOrg/ Panindog sa Facebook]
* [https://web.facebook.com/acadfest UP Harong Academic Festival (Pahina sa Facebook)]
* [https://iskwiki.upd.edu.ph/index.php/Directory_of_Student_Organizations Direktoryo kan mga Pang-estudyanteng Organisasyon sa U.P. Diliman] {{Webarchive|url=https://web.archive.org/web/20200630205755/https://iskwiki.upd.edu.ph/index.php/Directory_of_Student_Organizations |date=2020-06-30 }}

== Toltolan ==
{{reflist}}
{{poon}}
[[Kategorya:Mga Bikolanong organisasyon]]
An UP Harong iyo sarong pag-iriba nin mga estudyanteng Bikolano sa Unibersidad kan Pilipinas Diliman gikan sa probinsya nin Camarines Sur sagkod syudad nin Naga asin Iriga."UP Diliman University Student Council". www.facebook.com. Pighugot kan 2020-08-19. Saro sa mga obheto kan organisasyon iyo an makatabang sa pag-uswag kan sosyedad asin akademiko sa Camarines Sur partikular sa sektor nin mga jovenes. Itinogdas an organisasyon kan taong 1995 asin presenteng binibistong aktibo kan nasambit na unibersidad.

An tambayan kan organisasyon mahihiling sa Vinzons Hill Tambayan Complex sa laog kan kampus nin U.P. Diliman, Syudad nin Quezon.

 Kamundagan 
Kan bulan nin Nobyembre sa taong 1995, saro an probinsya nin Camarines Sur sa mga nadanyaran kan bagyong si Rosing. Ribo-ribong mga Bikolano an naapektaran kan nasambit na bagyo, asin nagkapirang mga banwaan asin syudad an pig-baha na nagtao nin dipisil na transportasyon sa sur-subangan kan Luzon."UP Harong/About". www.facebook.com. Pighugot kan 2020-08-19

An mga Bikolano na nag-aadal sa Manila, urog na si mga taga-Unibersidad kan Pilipinas Diliman, nadidipisilan na makaabot sa saindang mga klase uli ta puon na kan ikaduwang semestre sa panahong ini. An kadipisilang ini an nagparealisar sa mga estudyanteng ini na kaipuhan an mas marhay na pagpalakop nin impormasyon.

Sa Unibersidad kan Pilipinas Diliman, igwang mga organisasyon an may kampanyang inapod na "Help the Typhoon Rosing Victims in Bicol". Ini daa an totoo asin sosyal na aspeto kan organisasyon na mamomokna pa lamang - na iyo an makatabang sa mga kahimanwa sa Camarines Sur urog na sa oras nin kalamidad. Uli sa mga pangyayaring ini, nagkaigwa nin kahiroan na magmokna nin organisasyong malaom na makatabang asin masirbi sa probinsya nin Camarines Sur.

Sa kamawotan na makatabang sa kahimanwang Bikolano, urog na sa mga taga-Camarines Sur, apat na ideyalistikong estudyante kan Unibersidad kan Pilipinas Diliman an nagplano nin organisasyong babalehan kan mga Iskolar ng Bayan hale sa probinsya nin Camarines Sur. Kan Nobyembre 19 sa kaparehong taon, naghirilingan an doseng (12) kagmoknang miyembro para mag-urulay manungod sa magigin pangaran kan organisasyon na maayon sa kamawotan asin obheto kaini. An ngarang "Harong" an napili uli ta an organisasyon an masirbeng "home away from home" kan mga magigin miyembro kaini. Pormal na binisto kan unibersidad an organisasyon bilang sarong lehitimong probinsyal na organisasyon puon kan Nobyembre 26, 1995 na igwang bente-dos (22) na primerong miyembro.

 Kasibotan 

 UP Harong Academic Festival (AcadFest)
An UP Harong Academic Festival o Acadfest iyo sarong pa-kontes para sa mga estudyanteng yaon sa junior high school sa probinsya nin Camarines Sur asin sa bilog na rehiyon Bikol. 

An mga indibidwal na kontes kaini iyo an:

 Tingog nin Rason Debate Tournament
 Boses kan Jovenes Public Speaking Contest
 Harong nin Dunong Quiz Bee
 Sural Essay Writing Contest
 Gayon Bikolnon Poster Making Contest
 Ladawan nin Kabikolan Photojournalism Contest
 Istoryang Suanoy Storytelling Contest
 Heras sa Banwaan Radio Broadcasting Tournament
 Gala Night

 UP Primer 
An UP Primer iyo sarong pagtiripon asin urulayan para sa mga estudyante sa senior high school na mawot may maaraman sa manlainlain na kampus nin Unibersidad kan Pilipinas na Sistema asin man an lambang kurso kaini.

 Harong Week 
An Harong Week iyo sarong semanang selebrasyon kan anibersaryo nin pagkamondag kan organisasyon. Kaiba sa kasibotang ini an mga outreach programs, Exhibit Opening, asin an Sili Ice Cream Eating Contest. Dae arug kan sa Acadfest asin UP Primer, an kasibotan na ini piggaganap sa kampus kan U.P. Diliman, Syudad nin Quezon.

 Hilingon man 

 UP Ibalon

 Mga panluwas na takod 

 Panindog sa Facebook
 UP Harong Academic Festival (Pahina sa Facebook)
 Direktoryo kan mga Pang-estudyanteng Organisasyon sa U.P. Diliman 

 Toltolan 

Kategorya:Mga Bikolanong organisasyon